CELEX: 32013R0481
Language: el
Date: 2013-05-24 00:00:00
Title: Κανονισμός (ΕΕ) αριθ. 481/2013 της Επιτροπής, της 24ης Μαΐου 2013 , για την προσαρμογή του εκτελεστικού κανονισμού (ΕΕ) αριθ. 788/2012 όσον αφορά τον αριθμό των δειγμάτων που πρέπει να λαμβάνονται και να αναλύονται από την Κροατία για τους συνδυασμούς φυτοφαρμάκων/προϊόντων  Κείμενο που παρουσιάζει ενδιαφέρον για τον ΕΟΧ

25.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 139/5
            
         ΚΑΝΟΝΙΣΜΌΣ (ΕΕ) αριθ. 481/2013 ΤΗΣ ΕΠΙΤΡΟΠΉΣ
   της 24ης Μαΐου 2013
   για την προσαρμογή του εκτελεστικού κανονισμού (ΕΕ) αριθ. 788/2012 όσον αφορά τον αριθμό των δειγμάτων που πρέπει να λαμβάνονται και να αναλύονται από την Κροατία για τους συνδυασμούς φυτοφαρμάκων/προϊόντων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη προσχώρησης της Κροατίας, και ιδίως το άρθρο 3 παράγραφος 4,
   Έχοντας υπόψη την πράξη προσχώρησης της Κροατίας, και ιδίως το άρθρο 50,
   Εκτιμώντας τα ακόλουθα:
   
               (1)
            
            
               Η Κροατία αναμένεται να προσχωρήσει στην Ένωση την 1η Ιουλίου 2013.
            
         
               (2)
            
            
               Ο εκτελεστικός κανονισμός (ΕΕ) αριθ. 788/2012 της Επιτροπής, της 31ης Αυγούστου 2012, για ένα συντονισμένο πολυετές πρόγραμμα ελέγχου της Ένωσης για τα έτη 2013, 2014 και 2015 ώστε να εξασφαλιστεί συμμόρφωση με τα ανώτατα όρια υπολειμμάτων φυτοφαρμάκων και να εκτιμηθεί η έκθεση του καταναλωτή στα υπολείμματα φυτοφαρμάκων μέσα και πάνω στα τρόφιμα φυτικής και ζωικής προέλευσης (1) ορίζει, στο παράρτημα II, τον αριθμό των δειγμάτων ανά κράτος μέλος που πρέπει να λαμβάνονται και να αναλύονται σύμφωνα με το άρθρο 1 του εν λόγω κανονισμού.
            
         
               (3)
            
            
               Δεδομένου ότι τα στοιχεία που αφορούν μόνο ένα εξάμηνο δεν είναι πλήρως συγκρίσιμα με τα στοιχεία των άλλων κρατών μελών που συγκεντρώνονται στη διάρκεια ολόκληρου του έτους 2013, η Κροατία θα πρέπει να συμμετέχει στα συντονισμένα πολυετή προγράμματα της Ένωσης από τον Ιανουάριο του 2014.
            
         
               (4)
            
            
               Συνεπώς, ο εκτελεστικός κανονισμός (ΕΕ) αριθ. 788/2012 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο σημείο 5 του παραρτήματος II του εκτελεστικού κανονισμού (ΕΕ) αριθ. 788/2012, παρεμβάλλεται η ακόλουθη σειρά ύστερα από τη σειρά για την Ουγγαρία:
   
      
                  «HR
               
               
                  12 (*)
                  15 (**)»
               
            
   Άρθρο 2
   Ο παρών κανονισμός αρχίζει να ισχύει υπό την επιφύλαξη και από την ημερομηνία έναρξης ισχύος της Συνθήκης προσχώρησης της Κροατίας.
   Εφαρμόζεται από την 1η Ιανουαρίου 2014.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Μαΐου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 235 της 1.9.2012, σ. 8.